en en id en tr id id id en id ms id id id id id ms ms id ms ms ms en id id en en ms ms id en ms ms id en ms ms id en ms ms ms id ms ms ms en id en id en id en id id en ms en en ms id tr en id ms ms ms en en ms it id id it ms ms it en ms it hbs_lat id pt en id pt en id pt eo id pt ms ms pt ms id pt id ms pt ms id pt id it ms en id fr id en en ms id ms es ms en ms ms ms ms id en es ms ms id id id id id id id id ms ms id id id ms ms ms ms ms id id id id id ms en ms en id cs da en cs en da cs en cs en cs cs en en en es en tr en id ms ms ms ms da cs en en da en en en cs cs da en da cs en en cs cs en en en cs cs da en da cs en en cs da en en en es cs da en da cs en en es da id id en ms id id hbs_lat id pt id id pt id id id id id id id ms id id
Kehidupan Hari Esok, Bermula Dari Sini. Berhenti Sejenak, Sebelum Terus Melangkah Untuk Memastikan Perjalanan Seterusnya Tiada Halangan. Semalam Yang Berlalu, Menjanjikan Seribu Kilauan Bintang Untuk Hari Yang Mendatang
Alhamdulillah, sesi persekolahan 2013 hampir ke penghujungnya dalam masa beberapa jam lagi. Tentunya telah tercatat pelbagai memori sama ada suka, duka, pahit dan manis dalam tempoh setahun yang dilalui. Citra warna memori itu akan terus terpahat dalam ingatan dan sewajarnya kita jadikan pedoman, teladan mahupun tauladan. Semoga memori itu juga mampu mendewasakan kita untuk terus menyelusuri kehidupan mendatang dengan lebih matang, sistematik dan terancang. Yang penting, kita berusaha untuk menjadikan hari esok lebih baik daripada hari hari sebelumnya.
Buat anak anak didik yang akan melangkah ke tingkatan lebih tinggi, marilah kita berazam untuk meninggalkan kerja sia sia yang menjadi rutin kita pada tahun lepas. Bangkitlah dari mimpi lena, sedarilah matahari kian meninggi ; jom kita bina kehidupan dengan lebih sempurna agar kita dapat bersaing secara sihat dengan semua pelajar lain. Kita mampu berdiri sama tinggi dan duduk sama rendah dengan pelajar lain asalkan kita ada kemahuan dan keinginan. Hanya kita yang boleh mengubah kehidupan kita, hanya kita yang mampu menentukan arah tuju hidup kita. Yakinlah, dan mohonlah pertolongan Allah. Sesungguhnya kita tidak ada daya upaya, semua atas pertolongan Allah.
Dicatat oleh SAHARUDDIN ABDULLAH di 12:24 PM No comments:
Faktor - Faktor Yang Menyebabkan Kejadian Tanah Runtuh
Dalam era ledakan teknologi maklumat hari ini, isu tanah runtuh kerap kali terpampang di dada-dada akhbar atau tersiar dalam media elektronik. Isu tanah runtuh ini bukan sahaja menjadi bualan masyarakat sama ada di warung-warung kopi, di jabatan-jabatan kerajaan malahan telah mendapat perhatian oleh pemimpin pemimpin masyarakat. Persoalannya, mengapakah isu tanah runtuh berlaku? Hal ini perlu diambil perhatian serius oleh semua pihak dan jalan penyelesaian harus dicari untuk merungkaikan kebimbangan masyarakat terhadap isu ini. Sikap lepas tangan atau ambil mudah akan menyebabkan isu ini akan terus bernanah dan menjadi pekung yang sukar untuk dibendung. Faktor-faktor kejadian tanah runtuh ini akan saya jelaskan dalam huraian berikutnya
Antara faktor-faktor yang menjadi punca kejadian tanah runtuh ialah aktiviti penebangan hutan tanpa kawalan.  (MENGAPA) Sebagai sebuah negara yang pesat membangun, penerokaan dan penebangan hutan terpaksa dilakukan untuk tujuan pertanian, perumahan, membina infrastruktur dan sebagainya. (BAGAIMANA) Apabila penebangan hutan dilakukan, maka akan menyebabkan tanah terdedah kepada agen hakisan dan mewujudkan struktur tanah yang longgar dan tidak stabil kerana tiada pelindung atau tanaman penutup bumi hingga menyebabkan berlakunya tanah runtuh.  Hal ini menjadi lebih parah apabila adanya pembalakan haram, penerokaan tidak berlesen dan juga pertanian yang tidak sistematik. Jelaslah bahawa penebangan hutan merupakan factor kejadian tanah runtuh.
Selain itu, kejadian tanah runtuh juga berpunca daripada aktiviti penggondolan bukit untuk pembangunan di kawasan tanah tinggi. (MENGAPA) Aktiviti pemotongan dan penambakan yang tidak mengambil kira factor-faktor sudut kecuraman cerun, kekuatan tanah atau batuan, darjah luluhawa, air bawah permukaan serta pengaruh litupan tumbuhan boleh mengundang kepada tragedi ngeri. (BAGAIMANA) Tanah yang digondolkan akan menyebabkan struktur tanah menjadi tidak stabil dan boleh menyebabkan berlakunya gelongsoran tanah yang memungkinkan meragut nyawa dan kehilangan harta benda. Penggondolan dilakukan untuk pembinaan hotel, perumahan dan pembinaan lebuh raya. Jelaslah bahawa, penggondolan yang tidak terancang boleh menyebabkan berlakunya tanah runtuh.
Faktor seterusnya, yang menyebabkan berlakunya kejadian tanah runtuh ialah fenomena alam. (MENGAPA) Kita sedia maklum bahawa fenomena alam bukanlah dicipta oleh manusia tetapi manusia boleh merancang dan bersedia menghadapi fenomena alam menggunakan kaedah saintifik dan moden.(BAGAIMANA) Kadar penyerapan air yang tinggi selepas hujan akan menyebabkan kandungan aliran air dalam tanah menjadi banyak. Tanah akan menjadi longgar kerana wujud ruang larian air dalam tanah. Tanah menjadi lemah dan mudah runtuh. Pada kebiasaannya, pergerakan tanah berlaku di kawasan yang mengandungi kuantiti takungan atau larian air yang banyak. Kesannya akan berlaku tanah runtuh terutamanya di lereng-lereng bukit. Antara fenomena alam yang menjadi punca tanah runtuh ialah banjir, gempa bumi, hujan lebat dan sebagainya. Dapatlah disimpulkan bahawa, fenomena alam merupakan antara punca berlakunya tanah runtuh.
Kesimpulannya, kejadian tanah runtuh telah menjadikan imej negara ini terjejas dengan teruknya. Lantaran itu, kerjasama semua pihak terutama pihak pemaju perumahan amat diperlukan agar tidak membina projek mereka di kawasan yang berisiko tinggi seperti kawasan berbukit. Ketiadaan kerjasama atau kedegilan pihak-pihak tertentulah yang menyebabkan masalah ini sukar untuk dikekang oleh kerajaan kita. Bak kata orang tua-tua, “nasi sudah menjadi bubur” yang mengingatkan kita bahawa semua yang berlaku sudah terlewat untuk dikesali kecuali kita sedar lalu bertindak mengatasinya dengan lebih awal.
Dicatat oleh SAHARUDDIN ABDULLAH di 9:45 PM 17 comments:
Faedah - Faedah Laman Sosial Kepada Pelajar
Kebanjiran laman sosial dalam internet - cendawan tumbuh selepas hujan. Istilah ‘facebook’, ‘twitter’, ‘skype’, ‘whatsapp, ‘wechat’ bukan lagi asing dalam diri remaja malah saban waktu meniti dari bibir ke bibir.
1.     Mendapatkan maklumat dengan pantas – mengetahui perkembangan kawan setiap waktu - kebolehan mengakses laman sosial di mana-mana sahaja –pada bila-bila masa. Maklumat dihujung jari.
2.     Perkongsian pelbagai maklumat – menggunakan laman sosial untuk perkongsian ilmu yang mendatangkan manfaat - maklumat berkaitan pelajaran, peribadi dan isu-isu semasa.
3.     Mengeratkan perhubungan sosial – merapatkan ikatan persahabatan dengan mengenali rakan dengan lebih dekat walaupun tinggal berjauhan – boleh berbual, sidang video, menghantar gambar.
Laman sosial mempunyai banyak kebaikan – seharusnya tidak disalahguna kerana mendatangkan kesan negative dalam kehidupan. Pelajar harus mempunyai jati diri bagi membendung budaya tidak sihat ketika melayari lama sosial – di mana ada kemahuan, di situ ada jalan.
Dicatat oleh SAHARUDDIN ABDULLAH di 9:38 PM No comments:
Wednesday, October 9, 2013
Perhatian Untuk Calon SPM 2013 -Koleksi Soalan Percubaan SPM 2013
Assalam, calon-calon SPM 2013 boleh mendapatkan koleksi soalan-soalan SPM 2013 dan skema jawapan melalui blog bmspm dan lamanbahasa. Jika terdapat masalah, sila berhubung dengan saya. Dimaklumkan terdapat beberapa skema jawapan belum diperoleh, walau bagaimanapun, skema jawapan untuk kertas 1 boleh dibincangkan dan difikirkan sendiri. Selamat Maju Jaya
Dicatat oleh SAHARUDDIN ABDULLAH di 9:49 PM No comments:
Tuesday, October 8, 2013
SPM 2013 Kian Menghampiri
Alhamdulillah, hari ini tanggal 8 Oktober 2013 pelajar-pelajar PMR selesai menghadapi peperiksaan. Sepanjang 5 hari bersama-sama dengan mereka, ternyata budaya dahagakan ilmu kurang terserlah dalam diri sebahagian besar daripada mereka. Bagi mereka peperiksaan tidak memberikan apa-apa makna dalam hidup mereka. Apalah sangat dengan keputusan PMR ? Mungkin, itulah persoalan yang menerjah setiap inci minda mereka. Apa yang jelas, pihak guru lah yang bertungkus lumus untuk menyediakan mereka. Disediakan sarapan pagi dan makan tengahari secara percuma. Disediakan sedikit aktiviti regangan untuk membolehkan mereka tidak mengantuk di dalam dewan peperiksaan. Dilaungkan azan sebelum mereka bergerak memasuki dewan peperiksaan. Tetapi semua itu tidak diendahkan dan tidak dimanfaatkan dengan sebaik-baiknya oleh mereka. Tidak dinafikan sebahagian kecil daripada mereka sangat menghargai usaha yang dibuat oleh guru. Persoalan yang menghantui pemikiran saya. di mana silapnya? Mengapa proses kemenjadian murid kurang berkesan.
Kini SPM pula akan menyusul. Budaya dahagakan ilmu juga masih belum terserlah. Hanya lingkungan 20 peratus yang nampaknya sedang bertungkus lumus dan gigih berusaha. Bila agaknya kesedaran akan timbul dalam minda 80 peratus pelajar yang lain. Apakah mereka tidak terfikir, SPM merupakan tiket untuk meneruskan pencarian ilmu di menara gading? Adakah sudah terhantuk baru nak terngadah.
Dicatat oleh SAHARUDDIN ABDULLAH di 7:30 PM No comments:
Gaya Hidup Sihat Menjamin Kebahagiaan
4. AMALAN GAYA HIDUP SIHAT
(TEMA) Gaya hidup sihat bolehlah ditakrifkan sebagai satu amalan kehidupan yang membawa impak positif kepada diri seseorang, keluarganya dan masyarakat. Antara contoh kehidupan yang sihat ialah individu tersebut hidup dengan penuh ceria tanpa mengalami sebarang masalah yang boleh menjejaskan kehidupannya untuk satu tempoh tertentu pula. (ISU) Sudah pasti dalam kehidupan era moden yang begitu banyak tekanan ini, gaya hidup sihat menjadi satu matlamat yang perlu dicapai segera. (ARAHAN) Oleh itu, terdapat pelbagai tindakan yang boleh dilakukan untuk mencapai matlamat ini.
(ISI) Satu amalan yang penting untuk diamalkan adalah dengan mengambil makanan yang seimbang. (MENGAPA) Tubuh orang yang mengamalkan pemakanan seimbang ini akan mendapat khasiat dan vitamin yang diperlukan. (BAGAIMANA) Sebagai contohnya, seseorang itu perlu banyak mengambil makanan yang berserat seperti sayur-sayuran dan buah-buahan serta mengurangkan makanan yang berlemak atau mengandungi kolesterol yang tinggi. (KESAN) Dengan cara itu, penyakit berbahaya seperti penyakit jantung koronari, tekanan darah tinggi dan diabetis akan dapat dielakkan kerana mencegah penyakit lebih baik daripada mengubatinya. (PENEGAS) Jadi, izharlah bahawa pemakanan yang seimbang membolehkan kita semua mencapai satu kehidupan yang ceria dan sihat.
(ISI) Amalan lain yang perlu diamalkan adalah dengan bersukan atau beriadah. (MENGAPA) Aktiviti sukan dan riadah yang dilakukan akan menyihatkan seseorang kerana aktiviti itu akan melancarkan perjalanan darah dan badan akan mengeluarkan peluh. (BAGAIMANA) Oleh itu, setiap orang hendaklah melakukan aktiviti yang dapat mengeluarkan peluh iaitu, sekurang-kurangnya tiga kali seminggu. Seseorang itu boleh bersukan seperti bermain badminton, bola sepak, menunggang basikal, berjoging, atau berenang. (KESAN) Jika badan seseorang itu sihat dan cergas, sudah pastilah daya pemikirannya juga cerdas kerana badan cergas, otak cerdas. (PENEGAS) Tegasnya, aktiviti beriadah dan bersukan dapat menjamin kesihatan seseorang.
(ISI) Selain itu, setiap orang perlu melakukan pemeriksaan kesihatan secara berkala. (MENGAPA) Hal ini akan memastikan anggota dalaman tubuh seseorang itu seperti, jantung, hati, buah pinggang, dan pankreas berfungsi dengan baik. (BAGAIMANA) Melalui cara itu juga, penyakit berbahaya seperti penyakit jantung koronari, diabetis, dan tekanan darah tinggi dapat dapat dikesan lebih awal melalui peralatan moden dalam bidang perubatan. (KESAN) Dengan cara itu, langkah pemulihan akan dapat dilakukan dengan segera kerana alat-alat perubatan moden dapat mengesan sesuatu penyakit lebih awal dan tidaklah sudah terhantuk baru tengadah. (PENEGAS) Ringkasnya, seseorang itu akan senantiasa memastikan dirinya sentiasa sihat dengan mendapatkan pemeriksaan doktor secara berjadual sebelum kudis menjadi tokak.
(ISI) Akhir sekali, setiap individu perlu menjauhi gaya hidup yang negatif dan tidak sihat seperti pengambilan alkohol yang banyak, ketagihan rokok dan juga pengambilan dadah atau pil-pil perangsang. (MENGAPA) Hal ini dikatakan demikian kerana amalan gaya hidup yang tidak sihat akan menjejaskan kesihatan dan mengancam nyawanya atau nyawa orang lain. (BAGAIMANA) Pengambilan alkohol dan dadah akan mendedahkan badan kepada pelbagai penyakit dan masalah kesihatan seperti obesiti, kencing manis dan kesihatan mental. Selain kita, setiap orang juga perlu menjauhi amalan mengunjungi rumah pelacuran atau tempat-tempat maksiat bagi mengelakkan diri daripada jangkitan penyakit kelamin dan HIV Aids. (KESAN) Tahap kesihatan rakyat yang baik dapat menjamin maruah diri dan meningkatkan produktiviti negara. (PENEGAS) Pendek kata, seseorang yang mengimpikan kehidupan yang sihat akan memastikan dirinya tidak terjebak dalam aktiviti-aktiviti yang tidak bermoral.
(PENUTUP) Secara keseluruhannya, amalan gaya hidup sihat dapat dipraktikkan dengan banyak cara. Amalan-amalan ini memang perlu dijadikan budaya untuk melahirkan rakyat yang sihat. (CADANGAN) Jadi, Kementerian Kesihatan perlulah mengambil langkah yang proaktif untuk merealisasikan impian negara kita itu. Sekiranya langkah tersebut tidak diambil, sudah tentu hasrat untuk melahirkan masyarakat yang sihat dan cergas tidak akan menjadi kenyataan. Oleh itu, hasrat untuk melahirkan rakyat yang sihat dan cergas akan menjadi realiti jika semua pihak saling bekerjasama ibarat yang berat sama dipikul, yang ringan sama dijinjing. (HARAPAN) Semoga kempen kerajaan iaitu kempen ‘Rakyat Sihat Negara Maju’ dapat direalisasikan kerana rakyat yang sihat dapat menyumbang kepada pembangunan negara dan menjadi pekerja yang produktif.
Dicatat oleh SAHARUDDIN ABDULLAH di 12:31 AM No comments:
Newer Posts Older Posts Home
Subscribe to: Posts (Atom)
Time in Kuala Lumpur
Pautan Rakan Guru BM
BAHASAKU GLOBAL BANGSAKU GLOKAL
Catatan Cikgu Zulkarnain : Kemiskinan Bukan Penyebab Kegagalan - Jutaan insan yang berjaya pada hari ini merupakan golongan yang makan berlaukan garam, tidur berbantalkan lengan, ke sekolah meredah hutan, hidup dihimpi...
SELAMAT MENGHADAPI PEPERIKSAAN SPM 2021 -
- *MUNAJAT PEPERIKSAAN :* Ya Allah, Ya Tuhan Kami, Kami mohon keampunan Mu, kami mohon kerahmatan Mu, kami mohon taufik dan hidayah Mu ya Allah. Kau a...
LAMAN BIMBINGAN BAHASA MELAYU SPM MSAB(EC)
TEMPLATE PENULISAN RANCANGAN PELAJARAN HARIAN -
s a u j a n a m a t a
K2 : S8 - Novel - Peristiwa yang menarik dalam novel (novel Pantai Kasih) - Huraikan *dua* peristiwa yang menarik berdasarkan sebuah novel yang anda pelajari. [6 *markah*] Novel yang saya pelajari ialah Pantai Kasih. Antara per...
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
PEPERIKSAAN PERCUBAAN PULAU PINANG & SELANGOR - Assalamualaikum, Saya muat naik 2 set rangka isi lagi yakni untuk Pulau Pinang dan Selangor. Semoga bermanfaat kepada yang sudi meneliti. *PULAU PINANG* *1...
Dapatkan di pasaran -
SELAMAT HARI PEKERJA 2013 - PEKERJA PEMANGKIN TRANSFORMASI NEGARA
Mohd Azam Bin Ahmad- Guru Cemerlang Bahasa Melayu
- Menjelma Syawal berundur Ramadan... Syahdu gema takbir menyelusuri alam... Indahnya Idil Fitri.... Selamat Hari Raya minal idil wal faizin Maaf Zahir Batin
Fokus Soalan Novel SPM 2010 - Semua Jawapan berdasarkan Novel Di Hadapan Pulau dan Putera Gunung Tahan Negeri Perak 1. *Berdasarkan sebuah novel yang anda kaji jelaskan dua peristiwa ya...
STRATEGI MENJAWAB SOALAN PEMAHAMAN NOVEL SPM. - STRATEGI MENJAWAB SOALAN PEMAHAMAN NOVEL SPM. KERTAS 2 SPM: SOALAN 4 (a) dan (b) 1. Berdasarkan keperluan peperiksaan, ingatlah bahawa jawapan anda u...
CIKGUJANA IBRAHIM - ESEI-ESEI TERBAIK PELAJAR-PELAJAR
MELESTARIKAN ALAM SEKITAR - KEPADA ANAK-ANAK DIDIK, MAAF KERANA FORMAT SEBENAR FORUM TIDAK DAPAT DIPAPARKAN. NAMUN BEGITU, FORMATNYA MENYAMAI FORMAT WAWANCARA 1 WARISAN BANGSA AKTIVITI...
-Abdul Ghalib Yunus, Munsyi Dewan -
Majlis Guru Cemerlang Malaysia
Kamus Dewan Bahasa dan Pustaka
Laman Web SMK Sijangkang Jaya
Biro Pengaduan Awam JPM
Kesatuan Perkhidmatan Perguruan Kebangsaan
Kolej Komuniti Kuala Langat
Kepentingan Ilmu Dalam Kehidupan
Kepentingan Ilmu Dalam Kehidupan. Pendahuluan : "Tuntutlah ilmu dari buaian hingga ke liang lahad" dan " Ilmu Jambatan Hid...
Manfaat Mengadakan Rumah Terbuka Dalam Kalangan Masyarakat
AMALAN RUMAH TERBUKA (TEMA) Rumah terbuka atau ‘open house’ sudah menjadi lumrah pada sambutan perayaan di negara ini ter...
Punca-Punca Masalah Sosial dan Cara Mengatasi
Ini bukanlah yang terbaik - Sekadar panduan dan pencetus idea untuk semua calon SPM Masalah sosial dalam kalangan remaja semakin membimb...
Cara-cara Memulihara Alam Sekitar
Dalam era ledakan teknologi maklumat hari ini, sering kali kita melihat dan menatap pelbagai berita yang berkaitan alam sekitar....
Kesan Rasuah Kepada Negara
Tajuk Perbincangan Kumpulan 1 : Tingkatan 5 Sains 2 – SMK Sijangkang Jaya. Rasuah perosak utama masyarakat dan negara. B...
Faktor - Faktor Yang Menyebabkan Kejadian Tanah Runtuh
FAKTOR-FAKTOR (fokus) YANG MENYEBABKAN KEJADIAN TANAH RUNTUH (isu). Pendahuluan.             Dalam era ledakan teknologi m...
Langkah-langkah Memupuk Semangat Patriotik Dalam Kalangan Remaja
LANGKAH-LANGKAH MEMUPUK SEMANGAT PATRIOTIK Dewasa ini, golongan remaja dikatakan kurang mempunyai semangat patriotik. Isu yang m...
Memupuk Perpaduan Dalam Kalangan Rakyat
Usaha-usaha Mewujudkan Perpaduan Kaum di  Malaysia Isu perpaduan kaum merupakan satu usaha berterusan yang perlu dipikul dan...
Usaha-usaha Untuk Mengekalkan Perpaduan di Malaysia
USAHA-USAHA MEMPERKUKUH PERPADUAN KAUM RAKYAT MALAYSIA Malaysia terdiri daripada pelbagai lapisan Masyarakat. Sejak 31 Ogos 19...
Beberapa Contoh Karangan Pelajar
Karangan ini telah dibentangkan oleh pelajar 5 Sains 1 SMK Sijangkang Jaya sewaktu P & P pada 19 Januari 2012). Semoga dapat dimanfaatka...
Yang Bulat Tidak Datang Bergolek dan Yang Pipih Tdak Datang Melayang
Mula mengajar pada 01/12/1992 -31/12/2001 di Sekolah Rendah dan 01/01/2002 hingga sekarang di Sekolah Menengah.Pernah mengajar di SK Kuala Krau,Temerloh Pahang dan SK Kanchong Darat, Banting. Selepas memperoleh ijazah pertama dalam bidang bahasa, saya mengajar di SMK Sijangkang Jaya. Pada Tahun 1996 dan 2004 Mendapat Anugerah Perkhidmatan Cemerlang. Pada Tahun 2009 dilantik sebagai Guru Cemerlang Bahasa Melayu. Memperoleh anugerah pekhidmatan cemerlang kali ketiga pada tahun 2012. Pada 23 April 2015 berjaya memperoleh gred DG48. Terlibat sebagai penceramah dalam teknik menjawab kertas 1 Bahasa Melayu SPM sejak 2011. Penceramah dalam program PTRS Negeri Selangor. Terlibat dengan Bahagian Buku Teks, Bahagian Teknologi Pendidikan dan Lembaga Peperiksaan Malaysia.
View my complete profile
Faktor - Faktor Yang Menyebabkan Kejadian Tanah Ru...
Faedah - Faedah Laman Sosial Kepada Pelajar
Perhatian Untuk Calon SPM 2013 -Koleksi Soalan Per...
SPM 2013 Kian Menghampiri
Gaya Hidup Sihat Menjamin Kebahagiaan
Menuju Ke Puncak Jaya
Waktu Solat "Marilah Mengerjakan Solat"
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
Diari Seorang Guru ...
Berbloging kembali - In syaa Allah, saya akan kembali. Pada kali ini saya akan menulis tentang tatabahasa. Pelajar-pelajar 4sc1 tahun ini telah secara tidak langsung memberikan...
Walau apapun yang kita lakukakan, ingatlah kesan yang akan kita terima
Pautan Kasih Cantuman Jiwa
Ilmu adalah pelita hidup. Tuntulah ilmu dari buaian hingga ke liang lahad. Dalam zaman golablisasi ini, ilmu berada dihujung jari. Manfaatkan kemudahan yang ada untuk memperoleh ilmu yang bermanfaat untuk diri, keluarga, bangsa dan agama
Perkongsian Ilmu Pintar. Sama-sama kita gunakan blog ini untuk memperoleh ilmu pengetahuan. Awesome Inc. theme. Theme images by molotovcoketail. Powered by Blogger.